open-index/open-wikipedia-markdown huggingface dataset:
Noli turbare circulos meos!

"**Nōlī turbāre circulōs meōs!**" on latinaa ja tarkoittaa "**Älä sotke ympyröitäni!**" Kerrotaan, että kreikkalainen tiedemies Arkhimedes lausui nämä sanat Syrakusan piirityksen romahdettua vuonna 212 eaa. estääkseen sisään astunutta roomalaista sotilasta sotkemasta hänen hiekkaan piirtämiään geometrisia kuvioita. Sotilas surmasi hänet miekallaan.

## Lauseen alkuperä
Lausetta ei löydy antiikin lähteistä, jotka kertovat Arkhimedeen kuolemasta. Liviuksen (k. 17 jaa.) mukaan lähteet kertovat, että Arkhimedes surmattiin sotilaan toimesta tämän tietämättä, kuka hän oli, sillä Arkhimedes oli uppoutuneena tomuun piirtämiinsä kuvioihin eikä välittänyt valloitettua kaupunkia ryöstämään ja hävittämään päästetyn armeijan hirvittävästä metelistä.Valerius Maximus (k. n. 50 jaa.) kirjoitti:Mutta kun Arkhimedes piirsi kuvioita, mieli ja katse kiinnittyneinä maahan, eräs sotilas, joka oli murtautunut taloon ryöstösaaliin toivossa miekka kohotettuna, kysyi häneltä, kuka hän oli. Liian syventyneenä tavoittelemaansa Arkhimedes ei kyennyt kertomaan nimeään, vaan sanoi suojaten käsillään tomua: ”Pyydän sinua, älä häiritse tätä.” Niin hänet surmattiin.Plutarkhos  (k. 120/125) esittää kuolemasta kolme erilaista tarinaa, mutta niissäkään ei ole tunnetuksi tullutta repliikkiä. 

* Ensimmäisen kertomuksen mukaan Arkhihmedes kieltäytyi lähtemästä roomalaissotilaan mukaan ennen kuin oli ratkaissut ongelmansa, jolloin tämä surmasi hänet. 
* Toisen tarinan mukaan sotilas aikoi surmata Arkhimedeen, jolloin tämä pyysi, että saisi ensin viedä käsillä olleen tehtävän loppuun. Sotilas kuitenkin tappoi hänet heti. 
* Kolmannen version mukaan Arkhimedes kantoi kadulla matemaattisia välineitä, joiden avulla auringon kokoa voitiin havainnoida. Sotilaat luulivat hänen kantavan astiassa kultaa ja surmasivat hänet. 

## Merkitys
Bertrand Russellin mukaan roomalainen sotilas surmaamassa Arkhimedestä oli vertauskuva kreikkalaisen omaperäisen ajattelun kuolemasta, johon roomalaiset olivat syyllisiä. Ympyröiden mainitseminen kuuluisassa repliikissä kertoo Arkhimedeen tutkimuksista, joissa etenkin kartioleikkausta koskevat työt olivat keskeisiä. Arkhimedes laski myös piin likiarvoja piirtämällä ympyrän sisään monikulmioita.  

## Lähteet

* 

### Viitteet
Henry Moore (taidemaalari)

**Henry Moore** (1831–1895) oli englantilainen taidemaalari. Hän maalasi maisemia ja aikanaan suosittuja merimaalauksia. Hänen veljensä oli taidemaalari Albert Moore.

## Lähteet

## Aiheesta muualla
Valerius Maximus

**Valerius Maximus** oli roomalainen historioitsija ja kirjailija, joka vaikutti keisari Tiberiuksen (14–37) ajalla. Hän kirjoitti opettavaisia historiallisia anekdootteja.

Valerius Maximuksen teos *Factorum et dictorum memorabilium libri IX* (n. v. 31 jaa.) eli ”Yhdeksän kirjaa mieleenpainuvista teoista ja sanonnoista”) oli laadittu retoriikkakoulujen käyttöön, ja sen tarkoitus oli havainnollistaa inhimillisiä hyveitä ja paheita. Teoksen anekdootit ovat pääasiassa Rooman historiasta (yhteensä 636), mutta mukana on myös katkelmia etenkin kreikkalaisista lähteistä (yhteensä 320). Anekdoottien sävy on isänmaallinen ja moralisoiva. Kokoelma oli suosittu varsinkin keskiajalla.

Valerius oli keisarikunnan ja keisari Tiberiuksen kannattaja, ja teos onkin omistettu Tiberiukselle. Valeriuksen mukaan hänen oman aikansa roomalaiset olivat esi-isiään huonompia, mutta muita maailman kansoja parempia.

## Lähteet
Espadon (Q14)

**Espadon** oli Ranskan laivaston Sirène-luokan sukellusvene ().

## Valmistus
Aluksen suunnitteli Alfred Maxime Laubeuf. Se tilattiin 1. toukokuuta 1900 Cherbourgin laivastontelakalta, missä köli laskettiin vuonna 1900. Alus laskettiin vesille 31. elokuuta 1901 ja otettiin palvelukseen 1. kesäkuuta 1902.

## Palvelus
Vuonna 1914 alus liitettiin Cherbourgiin sijoitettuun sukellusveneosastoon, missä sen tehtävänä oli suojata laivastotukikohtaa. Tammikuusta 1918 se oli Brestissä Bretagnen sukellusvenelaivueessa. Se poistettiin alusluettelosta 12. marraskuuta 1919 ja myytiin 12. marraskuuta 1920 romutettavaksi brestiläiselle M. Pissenomille.

## Lähteet
*
*

### Viitteet
Michael (vuoden 2026 elokuva)

**Michael** on tuleva yhdysvaltalainen elämäkertaelokuva laulaja Michael Jacksonin elämästä. Elokuvan on ohjannut Antoine Fuqua ja käsikirjoittanut John Logan. Jacksonia näyttelee hänen veljenpoikansa Jafaar Jackson.

Elokuvan kehittäminen alkoi vuonna 2019, jolloin Logan kiinnitettiin sen käsikirjoittajaksi. Lionsgate -tuotantoyhtiö julkisti elokuvan helmikuussa 2022. Elokuvan kuvaus alkoi tammikuussa 2024 ja loppui saman vuoden toukokuussa. *Michael* on määrä julkaista 24. huhtikuuta 2026.

Lionsgate julkaisi elokuvan ensimmäisen teaserin 6. marraskuuta 2025. Se sisältää mashupin Jacksonin kappaleista ”Wanna Be Startin’ Somethin’”, ”Human Nature”, ”Don’t Stop ’til You Get Enough” ja ”Billie Jean”.

## Näyttelijät

## Lähteet
Sinuhe (yritys)

**Sinuhe Oy** oli Lahdessa vuosina 1938–2025 toiminut leipomo-, konditoria- ja kahvilayritys. Se toimi parikymmentä vuotta kahvilana nimeltä Lahden Torikulma, kunnes omistajaperhe Valtari alkoi laajentaa toimintaa kahvilaketjuksi ja nimesi yrityksensä uudelleen Mika Waltarin kansainvälistäkin suosiota saaneen romaanin päähenkilön mukaan. Lahden lisäksi sillä oli kahvilatoimintaa Kouvolassa. Loppuaikoina noin 70 henkeä työllistänyt yritys hakeutui keväällä 2025 yrityssaneeraukseen ja joulukuussa konkurssiin. 

## Historiaa
Raili Valtari johti 1930-luvulla perheen yrityksen Oululaisen kahvilatoimintaa Lahden alueella, kunnes päätti ryhtyä itsenäiseksi kahvilanpitäjäksi perustamalla Lahden Torikulman kahvilan. Valtarin perhe omisti Oululaisen leipomon vuoteen 1958 asti, jolloin se myytiin Fazerille ja perhe päätti jatkaa leipomotoimintaa kahvilayrityksensä nimissä. Samoihin aikoihin avattiin Mariankadulle toinen kahvila, joka sai nimen Sinuhe. Siitä tuli pian nimi koko yritykselle.

Vuonna 1970 Sinuhen leipomo muutti Lahden Mukkulaan, jossa sitä laajennettiin useaan otteeseen. Omien kahviloiden ja leipomomyymälöiden lisäksi Sinuhe-tuotteita myytiin 1980-luvun jälkipuoliskolla jo noin 200:ssa myyntipisteessä ympäri Etelä-Suomea.

1980-luvulla Sinuhe avasi Lahden Aleksanterinkatu 16:een ravintolan, kahvilan ja leipomomyymälän kokonaisuuden nimeltä Café Faarao.

Vuonna 2025 Sinuhe Oy ajautui ensin yrityssaneeraukseen ja stten hakeutui konkurssiin. Syiksi kerrottiin muun muassa venäläistä maakaasua käyttäneen leipomon kohonneet energiakustannukset ja isojen elintarvikekauppojen omien leipomoiden aiheuttama kilpailutilanne. Sinuhe Oy:llä arvioidaan olevan velkoja noin 4 miljoonaa euroa, päävelkojina pankkien ja rahoitusyritysten lisäksi muun muassa verohallinto, työeläkeyhtiö ja Finnvera.

## Lähteet
Dr. Stone

**Dr. Stone** on Riichiro Inagakin kirjoittama ja eteläkorealaisen Boichin kuvittama japanilainen mangasarja.

Sarjan animesovituksen ensimmäisen kauden ensiesitys oli vuoden 2019 heinäkuussa. Toisen kauden ensiesitys oli vuoden 2021 tammikuussa. 54 minuuttia kestävä erikoisjakso, joka on jatkoa toisesta kaudesta, julkaistiin vuoden 2022 heinäkuussa. Sarjan kolmas kausi julkaistiin kahdessa osassa vuonna 2023. Neljännen kauden ensimmäinen osan ensiesitys oli vuoden 2025 tammikuussa ja toisen osan ensiesitys vuoden 2025 heinäkuussa. Neljännen kauden kolmas osa julkaistanee vuonna 2026. 

## Juoni

Vuonna 2019 vihreä valo muuttaa koko ihmiskunnan kiveksi. 3700 vuotta myöhemmin Taiju Ooki vapautuu kivettymisestä, jonka jälkeen hän löytää tieteissä huippulahjakkaan luokkatoverinsa Senku Ishigamin, joka vapautui 6 kuukautta häntä ennen.

Senku aikoo parantaa jokaisen ihmisen kivettymisestä ja jälleenrakentaa siviilisaation. Taiju auttaa Senkua päivittäisissä tehtävissä, kuten ruoan keräämisessä, mahdollistaen Senkun keskittyvän parannuskeinon kehittämiseen. Lopulta Senku saa selville, että typpihappo mahdollisti vapautumisen kivetyksestä. Tämän jälkeen Senku kehittää typpihappoa sisältävän seoksen, jota kaatamalla kivettyneen ihmisen päälle voidaan hänet vapauttaa kivettymisestä.

Senku ja Taiju menevät vapauttamaan Taijun ihastuksen Yuzurihan kivetyksestä, kunnes heidät keskeyttää lauma villileijonia. Viimeisenä vaihtoehtona he päättävät vapauttaa henkiin kamppailulajimestari Tsukasa Shishion kivetyksestä, jonka jälkeen Tsukasa päihittää leijonat paljain käsin.

Aluksi Tsukasa auttaa Senkua ja Taijua metsästämisessä, mutta hän myöhemmin ilmaisee, että vastustaa siviilisaation jälleenrakentamista. Hän ajattelee vanhan maailman olleen saastunut. Tsukasa alkaa tuhoamaan kivipatsaita, tehden hänestä sarjan antagonistin.

## Lähteet
Jessie Bates

**Jessie Bates III** (s. 26. helmikuuta 1997 Fort Wayne, Indiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Bates edustaa NFL-joukkue Atlanta Falconsia. Ennen NFL-uraansa hän edusti Wake Forestin yliopiston joukkuetta. Cincinnati Bengals varasi hänet toisella kierroksella 54. varausvuorolla .

Maaliskuussa 2018 Bates teki sopimuksen Bengalsin kanssa. Elokuussa 2022 hän teki Bengalsin kanssa yksivuotisen ja 12,9 miljoonan dollarin arvoisen jatkosopimuksen. Maaliskuussa 2023 Bates teki Falconsin kanssa nelivuotisen ja yhteensä 64,02 miljoonan dollarin arvoisen sopimuksen.

Bates on pelannut 127 NFL:n runkosarjan ottelua. Näissä otteluissa hänellä on yhteensä 798 taklausta, 26 syötönkatkoa, kolme syötönkatkon palautuksella tehtyä touchdownia, 68 puolustettua heittoa, yksi pelinrakentajan säkitys, yksi aiheutettu rähmäys, kolme rähmäyksen palautusta ja kuusi iskua pelinrakentajaan. Bates on pelannut seitsemän NFL:n pudotuspelien ottelua. Näissä otteluissa hänellä on yhteensä 40 taklausta ja kuusi puolustettua heittoa. Hänet on valittu yhden kerran Pro Bowl -tähdistöotteluun ja kaksi kertaa toiseen All-Pro-tähdistöjoukkueeseen. Uran tilastot päivitetty kauden 2025 viidennentoista peliviikon jälkeen 17. joulukuuta 2025.

## Lähteet
Jağnob

**Jağnob** () on Zarafšonin sivujoen Fondarjon alkujoki Tadžikistanissa. Sen pituus on 116 kilometriä, valuma-alueen laajuus 1&nbsp;660 neliökilometriä ja keskimääräinen virtaus 32,2 kuutiometriä sekunnissa.

Jağnob saa alkunsa Zarafšon- ja Hisorvuorten yhtymäkohdan jäätiköiltä ja virtaa kohti länttä vuoristojen välisessä kapeassa laaksossa. Se yhtyy Iskandarkūlistä virtaavaan Iskandardarjoon muodostaen Fondarjon.

Jokilaakso kuuluu hallinnollisesti Ainīn piiriin. Alajuoksun kautta kulkee Dušanbesta Xudžandiin johtava maantie. Anzobissa toimii kaivosyhtiö. Yläjuoksulla on puhuttu jagnobin kieltä, josta on peräisin joen ”jäistä rotkoa” tarkoittava nimi.

## Lähteet
Ingvar Kjellson

**Anders Ingvar Kjell Kjellson** (20. toukokuuta 1923 Kärna – 18. joulukuuta 2014) oli ruotsalainen näyttelijä. Hän opiskeli Dramatenin oppilaskoulussa ja aloitti Dramatenissa vuonna 1949. Vuosina 1951–1957 hän näytteli Uppsalan kaupunginteatterissa ja 1960–1964 Tukholman kaupunginteatterissa. Sen jälkeen Kjellson palasi Dramateniin, jossa teki pitkän uran.

Kjellsonin isä oli Henry Kjellson.

## Rooleja
* *[[Helmiäinen (elokuva)|Helmiäinen]]* (1961) – panttilainaaja 

## Lähteet

## Aiheesta muualla
Mattilsynet

**Mattilsynet** on Norjan valtion elintarviketurvallisuutta valvova virasto. Sen vastuulla ovat myös esimerkiksi kosmetiikka ja lemmikkieläimet. Virasto on hallinnollisesti Norjan maatalous- ja ruokaministeriön, elinkeino- ja kalastusministeriön sekä terveysministeriön alainen.
## Lähteet

## Aiheesta muualla
* Viraston verkkosivut
Tony Schwartz

**Tony Schwartz** (s. 2. toukokuuta 1952) on yhdysvaltalainen toimittaja, kirjailija ja yrittäjä. Hän haamukirjoitti vuoden 1987 kirjan *[[The Art of the Deal]]*, joka käsitteli Donald Trumpia. Kirja pysyi The New York Times -lehden bestsellereiden listalla 48 viikkoa, joista 13 ensimmäisellä sijalla.

Schwartz on konsultointiyhtiö The Energy Projectin perustaja ja toimitusjohtaja. Yhtiö neuvoo yhdysvaltalaisia suuryrityksiä energiankäytössä.

## Yksityiselämä
Schwartz on naimisissa psykoanalyytikko Deborah Pinesin kanssa. Heillä on kaksi lasta, Kate ja Emily.

## Teokset
* *Trump: The Art of the Deal*. Random House, 1987. 
* *What Really Matters: Searching for Wisdom in America*. Bantam, 1995. 
* *Work in Progress: Risking Failure, Surviving Success*. Random House, 1998. 
* *The Power of Full Engagement: Managing Energy, Not Time, Is the Key to High Performance and Personal Renewal*. Free Press, 2003. 
* *Be Excellent at Anything: The Four Keys to Transforming the Way We Work and Live*. Free Press, 2010. 
* *Dealing with the Devil: My Mother, Trump and Me*. Audible Original, 2020.

## Lähteet
Noel Pakarinen

**Noel Pakarinen** (s. 9. heinäkuuta 2008 Palo Alto, Kalifornia, Yhdysvallat) on suomalainen jääkiekkoilija, joka edustaa SM-liigajoukkue Kiekko-Espoota. Hän on pelipaikaltaan vasen laitahyökkääjä. Pakarisella on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Pakarinen syntyi Kalifornian Palo Altossa, mutta vietti lapsuutensa pääosin Suomessa ja aloitti jääkiekkoilun alle kouluikäisenä Espoo Bluesissa. Vuonna 2019 Bluesin juniorit siirtyivät Kiekko-Espoon alaisuuteen. Pakarinen voitti kaudella 2022–2023 WHC U15:n mestaruuden. Kaudella 2023–2024 hän oli Kiekko-Espoon U16-joukkueen paras pistemies ja maalintekijä tehoilla 26+27=53. Pakarinen voitti kauden päätteeksi U16 SM-pronssia. Kauden 2024–2025 Pakarinen pelasi suurimmaksi osaksi seuran U18-joukkueessa, mutta hän pelasi myös kolme runkosarja- ja neljä pudotuspeliottelua U20-joukkueessa, jossa Pakarinen voitti SM-hopeaa.

Kaudella 2025–2026 Pakarinen valittiin U20 SM-sarjan syyskuun kuukauden nuoreksi pelaajaksi. Hän teki SM-liigadebyyttinsä vain 17-vuotiaana 17. joulukuuta 2025 vieraissa Oulun Kärppiä vastaan. Pakarinen merkittiin Kiekko-Espoon nelosketjun oikeaan laitaan toisen U20-joukkuen pelaajan Joakim Hirschovitsin sekä Jere Väisäsen viereen. Hän sai ottelussa jääaikaa 8.19 minuuttia. Pakarinen sai myös syöttöpisteen Väisäsen tekemään maaliin.

### Maajoukkueura
Pakarinen on pelannut 21 poikien maaottelua.

## Pelityyli
Pakarista on luonnehdittu kahden suunnan hyökkääjäksi. Hän on maininnut vahvuuksikseen työteon, mutta myös pelitaidot, pelinlukutaidon ja maalintekokyvykkyyden. Pakarinen on kertonut pärjäävänsä myös ison kokonsa puolesta.

## Tilastot

## Lähteet
*
*

### Viitteet
Frans Karjalahti

**Frans Karjalahti** (s. 20. marraskuuta 2009 Helsinki) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan oikea laitahyökkääjä.

## Ura
### Seuraura
Karjalahti aloitti jääkiekkoilun kolmevuotiaana Helsingin IFK:n kiekkokoulussa. Hän pelasi juniorina sittemmin Jokereissa ja Helsingin Jääkiekkoklubissa, josta Karjalahti palasi HIFK:hon. Kaudella 2023–2024 hän voitti tehoilla 31+45=76 koko U16 SM-sarjan pistepörssin ja palkittiin Reijo Leppänen -palkinnolla. Karjalahti palkittiin myös sarjan vuoden tulokkaana  Timo Jutila -palkinnolla ja valittiin ensimmäiseen tähdistökentälliseen. Pudotuspeleissä hän oli HIFK:n paras pistemies tehoilla 2+13=15 ja hän voitti myös koko sarjan syöttöpörssin. Karjalahti voitti kauden päätteeksi U16 Suomen-mestaruuden.

Kauden 2024–2025 Karjalahti pelasi suurimmaksi osaksi HIFK:n U18-joukkueessa, mutta hän debytoi myös 15-vuotiaana U20-joukkueessa, jossa Karjalahti pelasi kaksi ottelua tehden yhden maalin. Hän oli loukkaantumisen vuoksi sivussa kauden 2025–2026 ensimmäiset viikot, kunnes Karjalahti palasi kaukaloihin lokakuussa 2025 ja teki U20 SM-sarjassa viidessä ensimmäisessä ottelussaan viisi tehopistettä. Yhdeksännessä ottelussaan 29. marraskuuta 2025 hän teki SaiPaa vastaan pelatussa ottelussa peräti kuusi syöttöpistettä ja kasvatti kauden pistemääränsä jo 17:ään, kun HIFK voitti ottelun lukemin 10–0.

Karjalahti teki HIFK:ssa SM-liigadebyyttinsä vain 16 vuoden ja 27 päivän ikäisenä 17. joulukuuta 2025 Hämeenlinnan Pallokerhoa vastaan. Hänet merkittiin joukkueen kolmosketjun oikeaan laitaan Otto Sompin ja Petrus Palmun viereen. Karjalahti sai ottelussa jääaikaa 10.41 minuuttia. Hän sai myös yhden kahden minuutin jäähyn koukkaamisesta. 

Maaliskuussa 2026 Karjalahti solmi HIFK:n kanssa kevääseen 2028 ulottuvan SM-liigasopimuksen.

### Maajoukkueura
Karjalahti pelasi World U-17 Hockey Challengessa vuonna 2025. Yhteensä hän on pelannut 19 poikien maaottelua.

## Pelityyli
*[[Apu|Apu360 Aitio]]*-lehden asiantuntija Lassi Alasen mukaan Karjalahden kiistaton ykkösvahvuus on hänen pelikäsityksensä. Alasen mukaan Karjalahden fyysiset ominaisuudet ovat hänen ikäänsä nähden varsin kohtalaiset, mutta hän ei kuitenkaan erotu U20-tasolla nopeudellaan tai olemalla poikkeuksellisen vahva. Alasen mukaan Karjalahti tunnistaa pelintekijänä avautuvat syöttölinjat salamannopeasti, on hän kuinka paineistettuna tai ahtaassa tilassa tahansa. Alasen mukaan Karjalahti osaa olla juonikas ja löytää mahdollisuuksia myös kiekottomana ja hänen pelaamisestaan on paistanut harvinaisen vahvasti tietynlainen pelkäämättömyys. Alasen mukaan Karjalahti ei ole livistänyt myöskään puolustusvelvoitteistaan.

Karjalahti on kertonut seuranneensa NHL-pelaajista eniten Sebastian Ahoa ja Jack Hughesia.

## Yksityiselämä
Karjalahti on harrastanut lapsena myös jääpalloa.

## Tilastot

## Lähteet
*
*

### Viitteet
Fatafehi Fakafānua

**Fatafehi Fakafānua** (s. 20. maaliskuuta 1985) on tongalainen poliitikko, joka valittiin joulukuussa 2025 uudeksi pääministeriksi. Kuningas nimitti hänet virkaan 18. joulukuuta 2025 ja hänen hallituksensa vannoi virkavalan 6. tammikuuta 2026.

Fakafānua on opiskellut diplomatiaa, oikeustiedettä ja liiketoimintaa intialaisessa O. P. Jindal Global Universityssä. Hänet valittiin ensi kertaa Tongan parlamenttiin vuonna 2009, jolloin hän oli sen nuorin jäsen. Vuonna 2012 hänet valittiin 27-vuotiaana sen puhemieheksi nuorimpana maan historiassa ja myös nuorimpana sen hetkisenä puhemiehenä maailmassa.

Fakafānua kuuluu Tongan aatelistoon ja on sukua kuninkaalle, sillä hänen äitinsä isoäiti oli kuningatar Salote Tupou III. Asiantuntijat ovat olleet huolissaan siitä, että aatelisen valinta pääministeriksi voi kasvattaa edelleen kuninkaan valtaa parlamentin kustannuksella.

## Lähteet

## Aiheesta muualla
Folke Sundquist

**Stig Folke Sundquist** (4. marraskuuta 1925 Falun – 13. tammikuuta 2009 Malmö) oli ruotsalainen näyttelijä. Hän työskenteli vuosina 1947–1950 Göteborgin kaupunginteatterissa ja 1950–1983 Malmön kaupunginteatterissa. Sundquistin tunnetuimpia elokuvarooleja olivat *[[Hän tanssi kesän]]* (1951) ja *[[Mansikkapaikka]]* (1957).
## Lähteet

## Aiheesta muualla
Werklig

**Werklig Oy** on suomalainen brändi- ja muotoilutoimisto. Yritys perustettiin vuonna 2008 ja sen kotipaikka on Helsinki. Werklig on vastannut muun muassa Helsingin kaupungin visuaalisesta ilmeestä vuonna 2017 ja Lapin maakunnan brändiuudistuksesta, joka käynnistyi vuonna 2025.

## Historia
Werklig perustettiin vuonna 2008. Yrityksen perustajia ovat Anssi Kähärä ja nykyäänkin toimitusjohtajana toimiva Janne Kaitala.

## Toiminta
Werklig on suunnitellut visuaalisia identiteettejä julkisille ja kulttuurialan toimijoille. Vuonna 2017 Werklig vastasi Helsingin kaupungin yhtenäisen visuaalisen ilmeen suunnittelusta, jossa aiemmin erilliset virastokohtaiset tunnukset korvattiin yhdellä visuaalisella järjestelmällä.

Vuonna 2025 Werklig valittiin toteuttamaan Lapin liiton toimeksiannosta Lapin maakuntabrändin useamman vuoden mittainen uudistus. Hankkeeseen kuuluu laajaa sidosryhmätyöskentelyä ja kuulemistilaisuuksia.

## Vastaanotto
Helsingin kaupungin uusi visuaalinen ilme herätti keskustelua. *[[Helsingin Sanomat|Helsingin Sanomien]]* mukaan heraldikot arvostelivat perinteisen vaakunan käytön vähentämistä, ja osa kommenteista kohdistui uuteen Helsinki-tunnukseen sekä sen värimaailmaan.

Lapin maakuntabrändin uudistuksen yhteydessä uutisoinnissa nostettiin esiin myös huolta siitä, että hankkeen toteutti helsinkiläinen toimisto paikallisen toimijan sijaan. *[[Lapin Kansa]]* kuvasi uudistuksen lähtökohdaksi maakunnan omien vahvuuksien esiin tuomisen yhteistyössä alueen toimijoiden kanssa.

## Tunnustukset
Werkligin töitä on palkittu kotimaisissa ja kansainvälisissä muotoilukilpailuissa. Yritys on saanut hopeaa vuoden 2022 Cresta Awards -kilpailussa sekä tunnustuksia Vuoden huiput -kilpailussa.

## Lähteet
Canon de 100 mm Modèle 1893

**Canon de 100 mm Modèle 1893** oli ranskalainen laivatykki, joka oli pää- ja apuaseena Ranskan laivaston aluksilla ensimmäisessä maailmansodassa. Tykkiä asennettiin hävittäjien pääaseeksi ja Charles Martel -luokan taistelulaivojen sekä *[[FS Iéna (1898)|Iénan]]* ja *[[FS Suffren (1899)|Suffrenin]]* apuaseiksi.

## Ampumatarvikkeet
Ampumatarvikkeina oli kaksi erilaista kranaattia, joista sirpalekranaatti painoi 14 kilogrammaa ja panssarikranaatti 16 kilogrammaa. Ammusten panoksena oli hylsyssä oleva 3,7 kilogramman BM7-panos.

## Lähteet
* 

### Viitteet
Ateliers et Chantiers de Bretagne

**Ateliers et Chantiers de Bretagne** oli Ranskassa Nantesissa sijainnut telakkayhtiö.

Alueelle perustivat 1895 ensimmäisen yhtiön Eugene Guillet de la Brosse ja Henri-Edmond Fouché nimellä Establissement de la Brosse et Fouché, josta tuli 1909 Ateliers et Chantiers de Bretagne. Vuonna 1961 telakka yhdistyi Ateliers et Chantiers de la Loiren Nantesissa sijainneiden laitosten kanssa, jolloin syntyi Ateliers et Chantiers de Nantes.

## Lähteet

## Aiheesta muualla
*icono.cht-nantes.org
Simo Vihinen

**Simo Antero Vihinen** (4. marraskuuta 1921 Mikkeli – 9. maaliskuuta 2011 Helsinki) oli suomalainen fysiikan apulaisprofessori.

Vihisen vanhemmat olivat metsänhoitaja Lauri Vihtori Vihinen ja Martta Lydia Lanne ja puoliso vuodesta 1948 lehtori Päivi Sinikka Tähtinen. Vihinen tuli ylioppilaaksi Lappeenrannan yhteislyseosta 1939 ja valmistui Helsingin yliopistota filosofian kandidaatiksi 1948 ja lisensiaatiksi 1954 ja väitteli siellä filosofian tohtoriksi 1960. Opintomatkan Yhdysvaltoihin hän teki ASLA-Fulbright-stipendiaattina 1951–1952. 

Vihinen oli Helsingin yliopistossa fysiikan assistentti 1948–1951 ja 1956–1960, Kulosaaren yhteiskoulun opettaja 1948–1961, Valtion luonnontieteellisen toimikunnan nuorempi tutkija 1962–1963 ja Teknillisen korkeakoulun fysiikan apulaisprofessori 1960–1985. Sotakorkeakoulun tuntiopettajana hän toimi 1956 ja 1963–1973. Vihinen kirjoitti Unto Korhosen kanssa useita alansa oppikirjoja.

## Lähteet
Vihinen

**Vihinen** on muun muassa seuraavien suomalaisten henkilöiden sukunimi:

* Antti Vihinen (s. 1961), säveltäjä, sanoittaja, kosketinsoittaja ja kirjaiija
* Erkki Vihinen (s. 1945), kansanmuusikko, huuliharpisti
* Heikki Vihinen (s. 1964), käsikirjoittaja, näyttelijä ja teatterinjohtaja, Kummeli-ryhmän jäsen
* Simo Vihinen (1921–2011), fysiikan apulaisprofessori
Kermes

**Kermes** eli **kermesjyvät**, *grana kermes* l. *grana chermes*, ovat kermestammen lehdillä Kreikan saaristossa, Espanjassa ja Etelä-Ranskassa elävien Kermes ilicis -hyönteisten naaraita etikalla tappamalla ja sitten kuivaamalla saatu kauppatavara, jota on käytetty punavärjäykseen. Kermesjyvät ovat suuria, herneenkokoisia. Hyönteisen muoto on kuivattaessa melkein hävinnyt. Jauhe on tummanpunaista.

## Lähteet
BN Thyella (1906)

**BN Thyella** oli Kreikan laivaston Thyella-luokan hävittäjä.

## Valmistus
Alus tilattiin 1905 Scotstounista Yarrow’lta, missä köli laskettiin veilä samana vuonna. Alus laskettiin vesille 1906 ja valmistui vielä saman vuoden lopulla.

## Palvelus
Ranskan merivoimat valtasi aluksen joulukuussa 1916 ja  otti sen palvelukseensa. Alus palautettiin Kreikalle sotatoimien päätyttyä.

Alus  upotettiin 21. huhtikuuta 1941.

## Lähteet
*
*

### Viitteet
Luxury Girl

**Polina Martšenko** (; s. 10. heinäkuuta 1993), joka tunnetaan paremmin nimellä **Luxury Girl**, on venäläinen entinen pornonäyttelijä. Hän saavutti suuren suosion aikuisviihdesivusto Pornhubissa, etenkin venäläisten keskuudessa. Hän lopetti uransa 30-vuotiaana.

Martšenko harrastaa kalastusta.

## Tunnustukset

## Lähteet
Christian Barmore

**Christian Barmore** (s. 28. heinäkuuta 1999 Philadelphia, Pennsylvania, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi puolustuksen linjamies. Barmore edustaa NFL-joukkue New England Patriotsia. Ennen NFL-uraansa hän edusti Alabaman yliopiston joukkuetta. Patriots varasi hänet toisella kierroksella 38. varausvuorolla .

Heinäkuussa 2021 Barmore teki sopimuksen Patriotsin kanssa. Huhtikuussa 2024 hän teki Patriotsin kanssa nelivuotisen ja yhteensä 92 miljoonan dollarin arvoisen jatkosopimuksen. Sopimuksen arvosta 41,8 miljoonan arvoinen osuus on taattua rahaa.

Barmore on pelannut 62 NFL:n runkosarjan ottelua. Näissä otteluissa hänellä on yhteensä 165 taklausta, 14,5 pelinrakentajan säkitystä, 40 iskua pelinrakentajaan, yksi aiheutettu rähmäys ja yhdeksän puolustettua heittoa. Barmore on pelannut yhden NFL:n runkosarjan ottelun. Tässä ottelussa hänellä oli kaksi taklausta. Uran tilastot päivitetty kauden 2025 viidennentoista peliviikon jälkeen 17. joulukuuta 2025.

## Lähteet
Riihimäen musiikkiopisto

**Riihimäen musiikkiopisto** on Riihimäen keskustassa sijaitseva musiikkiopisto. Musiikkiopisto perustettiin vuonna 1961 paikkakunnan vilkkaan kuoro- ja orkesteritoiminnan ohjaamiseksi. Opiston ensimmäisen vuoden ainevalikoimaan kuuluivat piano, viulu, sello, klarinetti, yksinlaulu sekä erikoisuutena lausunta. Musiikkiopisto toimi aluksi kansalaiskoulun (nyk. Harjunrinteen koulu) tiloissa ja vuodesta 1965 eteenpäin Allinnassa. Vuodesta 1987 lähtien musiikkiopisto on toiminut vuonna 1930 valmistuneessa arkkitehti Kauno S. Kallion suunnittelemassa kaksikerroksisessa, aumakattoisessa kivirakennuksessa Kauppakadun ja Valtakadun kulmassa. Rakennus on alun perin toiminut Kansallis-Osake-Pankin konttorina ja sitten kaupunginkirjastona.

Riihimäen musiikkiopisto on 2020-luvun alussa valtakunnallisesti keskisuuri musiikkioppilaitos, jossa opiskelee hieman alle 600 musiikin harrastajaa ja ammattiin tähtäävää. Perus- ja syventäviä opintoja tehdään 22 eri instrumentissa ja yhteissoittoa harrastetaan yli kahdessakymmenessä erilaisessa ryhmässä. Soiton- ja laulunopetusta tukevat musiikin hahmotus- ja historia-aineet, joissa ryhmiä on myös parisenkymmentä. Musiikkiopistossa on mahdollista opiskella jousisoittimia (viulu, alttoviulu, sello, kontrabasso), puupuhaltimien (huilu, nokkahuilu, klarinetti, oboe, fagotti, saksofoni), vaskipuhaltimien (trumpetti, pasuuna, käyrätorvi, baritonitorvi, tuuba), kosketinsoittimien (piano, cembalo), lyömäsoittimien sekä harmonikan, kanteleen, kitaran ja sähköbasson soittamista. Tämän lisäksi musiikkiopistossa opetetaan laulua monipuolisesti (klassinen laulu, pop/jazz-laulu, kuoro, lauluyhtyeet, laulaminen bändissä). Instrumenttiopiskelijan opetukseen sisältyy viikoittainen soitto- tai laulutunti, musiikin hahmotusaineiden opinnot, yhteissoitto, erilaisia esiintymistilaisuuksia sekä konserttikäyntejä. Musiikkiopisto tarjoaa myös varhaisiän musiikkikasvatusta perheen pienimmille musiikkileikkikoulun muodossa ja tekee yhteistyötä useiden päiväkotien kanssa. Musiikkileikkikoulu aloitti toimintansa vuonna 1971.

## Lähteet
Canon de 138 mm Modèle 1927

**Canon de 138 mm Modèle 1927** oli ranskalainen laivatykki, joka oli pääaseena Ranskan laivaston hävittäjillä () toisessa maailmansodassa.

Tykin suunnittelu aloitettiin 1926. Se oli paranneltu versio aiemmasta vuoden 1923 mallista, joka oli asennettu Guépard-luokan aluksille. Merkittävin parannus oli saksalaistyyppisen puoliautomaattisen liukulukon käyttöönotto, mikä nopeutti lataamista merkittävästi. Teoreettinen tulinopeus oli jopa 12 laukausta minuutissa, mikä oli kaksinkertainen edelliseen malliin verrattuna. Tykkien sähköinen hissijärjestelmä ei kyennyt toimittamaan tykeille kuin 20 laukausta minuutissa kullekin tykkiparille, jolloin maksimitulinopeus jäi 10 laukaukseen minuutissa per tykki. Muita parannuksia oli lataamisen helpottaminen kannatinlaakerin reilulla 10 senttimetrin laskulla, mikä kuitenkin lyhensi kantamaa laskemalla korotuskulmaa 28 asteeseen aiemman 35 asteen sijaan. Kantama lyheni samalla 18&nbsp;200 metristä 16&nbsp;600 metriin, mutta koeammunnoissa todettiin kolmimetristä etäisyysmittaria käytettäessä tehokkaan ampumaetäisyyden olevan kuitenkin vain 12&nbsp;000 – 13&nbsp;000 metriä.

Onnistuneet koeammunnot saatiin päätökseen maaliskuussa 1927. Tuotannon aloitus kuitenkin viivästyi, joten Aigle-luokan neljä alukset olivat koeajoissa ilman pääaseitaan.

## Lähteet
* 

### Viitteet
Sono bisque doll wa koi o suru

**Sono bisque doll wa koi o suru** (, ) on Shin’ichi Fukudan käsikirjoittama ja piirtämä manga, josta on tehty myös animesarja. Mangan julkaiseminen on alkanut vuonna 2018 Square Enixin julkaisemassa *[[Young Gangan]]* -lehdessä. Animen on ohjannut Keisuke Shinohara ja sen esittäminen on alkanut vuonna 2022.

## Juoni
Wakana Gojō tekee perinteisiä hina-nukkeja ja on enimmäkseen omissa oloissaan. Kun ulospäinsuuntautunut Marin Kitagawa näkee hänen käyttävän ompelukonetta Marin vetää Wakanan mukaansa cosplay-harrastukseen.

## Levikki
Mangaversion levikki oli viisi miljoonaa kappaletta animen alun jälkeen, jossa oli 1,5 miljoona kappaletta kasvua aikaan ennen animen alkua.

## Lähteet
Henrik Karlberg

**Kurt Henrik Vilhelm Karlberg** (23. tammikuuta 1928 Dragsfjärd – 15. marraskuuta 1996) oli suomalainen pikajuoksija, jonka urheilullisesti parhaat vuodet ajoittuivat juuri sotavuosien jälkeen. Lyhyeksi jääneen yleisurheilu-uransa jälkeen hän opiskeli kansakouluopettajaksi toimien Turussa.

Dragsfjärdiläissyntyinen Henrik Karlberg kävi oppikoulun Turussa kaupungin ruotsinkielisessä klassisessa lyseossa. Turussa ollessaan Karlberg edusti Åbo IFK:ta ja nousi uomen pikajuoksijoiden kärkijoukkoon. Vaasalaisen Nils Kronqvistin hallitessa 200 metriä Kalevan kisoissa Karlberg otti vuoden 1946 kisoissa SM-pronssia, joka oli käytännössä kuitenkin kakkossija maalituomareiden arvioidessa tilannetta virheellisesti. Karlbergin ura jäi lyhyeksi; käytännössä kolme huippukautta eli 1945-1947, jolloin hän oli mukana kahdessa maaottelussa Suomen edustajana.

Henrik Karlberg siirtyi ylioppilaaksi tulon jälkeen Uusikaarlepyyn kansakouluseminaariin, josta hän valmistui vuonna 1951. Sen jälkeen hän palasi kotiseudulleen Dragsfjärdiin toimien kaksi vuotta kansakouluopettajana Ytterkullassa. Vuodesta 1953 lähtien hän siirtyi opettajaksi Turkuun. Opettajatehtävän yhteydessä hän toimi Turun ruotsinkielisen opettajayhdistyksen puheenjohtajana vuodesta 1957.

## Lähteet
Korrigan (Q8)

**Korrigan** oli Ranskan laivaston Farfadet-luokan sukellusvene ().

## Valmistus
Alus tilattiin 27. syyskuuta 1899 Rochefortin laivastontelakalta, missä köli laskettiin 23. huhtikuuta 1900. Alus laskettiin vesille 24. tammikuuta 1902 ja otettiin palvelukseen 29. elokuuta 1902.

## Palvelus
Alus liitettiin elokuussa 1903 *Farfadetin* kanssa tukemaan Tunisian puolustusta, joten ne hinattiin Bizerteen. Alus poistettiin palveluksesta 1906 ja alusluettelosta 3. elokuuta 1910, minkä jälkeen se oli 1910–1911 myynnissä Tunisiassa. Alus myytiin 10. elokuuta 1911 Bizertessä M. Boccaralle romutettavaksi.

## Lähteet
*
*

### Viitteet
Gnôme (Q19)

**Gnôme** oli Ranskan laivaston Farfadet-luokan sukellusvene ().

## Valmistus
Alus tilattiin 27. syyskuuta 1899 Rochefortin laivastontelakalta, missä köli laskettiin 1901. Alus laskettiin vesille 23. heinäkuuta 1902 ja otettiin palvelukseen 2. kesäkuuta 1905.

## Palvelus
Alus lähti 7. kesäkuuta 1906 hinattuna Bizerteen, jonne se saapui 20. heinäkuuta. Alus poistettiin palveluksesta 1906 ja alusluettelosta 3. elokuuta 1910 ja oli myytävänä 1910–1912 Tunisiassa. Alus myytiin 24. maaliskuuta 1912 Bizertessä M. Boccaralle romutettavaksi.

## Lähteet
*
*

### Viitteet
Darius Slayton

**Darius Slayton** (s. 12. tammikuuta 1997 Norcros, Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Slayton edustaa NFL-joukkue New York Giantsia. Ennen NFL-uraansa hän edusti Auburnin yliopiston joukkuetta. Giants varasi hänet viidennellä kierroksella 171. varausvuorolla .

Toukokuussa 2019 Slayton teki sopimuksen Giantsin kanssa. Maaliskuussa 2023 hän teki jatkosopimuksen Giantsin kanssa. Maaliskuussa 2025 Slayton teki kolmivuotisen ja yhteensä 36 miljoonan dollarin arvoisen jatkosopimuksen.

Slayton on pelannut 103 NFL:n runkosarjan ottelua. Näissä otteluissa hänellä on 289 kiinniottoa, 4 357 kiinniotoilla edettyä jaardia ja 22 kiinniotoilla tehtyä touchdownia. Hän on edennyt juoksemalla kolme jaardia. Hän on rähmännyt pallon kuusi kertaa. Slayton on pelannut kaksi NFL:n pudotuspelien ottelua. Näissä otteluissa hänellä on viisi kiinniottoa ja 92 kiinniotoilla edettyä jaardia. Hän on edennyt juoksemalla kolme jaardia. Uran tilastot päivitetty kauden 2025 viidennentoista peliviikon jälkeen 18. joulukuuta 2025.

## Lähteet
Lutin (Q10)

**Lutin** oli Ranskan laivaston Farfadet-luokan sukellusvene ().

## Valmistus
Alus tilattiin 27. syyskuuta 1899 Rochefortin laivastontelakalta, missä köli laskettiin 27. helmikuuta 1902. Alus laskettiin vesille 12. helmikuuta 1903 ja otettiin palvelukseen 17. syyskuuta 1903 koeajoja varten. Se otettiin varsinaiseen palvelukseen vuonna 1904.

## Palvelus
Alus lähti 7. kesäkuuta 1906 hinattuna Bizerteen, jonne se saapui 20. heinäkuuta. Alus upposi 16. lokakuuta 1906 Bisertanjärvellä vieden mukanaan koko miehistönsä. Hylky nostettiin 24. lokakuuta 1906 ja siirrettiin telakalle 26. lokakuuta uhrien poistamiseksi. Alus poistettiin alusluettelosta 6. syyskuuta 1907, minkä jälkeen se oli 1907–1911 koealuksena Toulonissa. Vuonna 1908 se oli maalilaivana Toulonissa, minkä jälkeen se oli hylynnostotesteissä. Alus sijoitettiin myyntilistalle 1. elokuuta 1911 Toulonissa ja myytiin 2. elokuuta 1911 M. Bénédicille romutettavaksi.

## Lähteet
*
*

### Viitteet
Mohammed V (611)

**Mohammed V** (; runkonumero 611) on Marokon laivaston vuonna 2002 palvelukseen otettu Mohammed V -luokan fregatti.

## Valmistus

Alus tilattiin 12. heinäkuuta 1999 Chantiers de l’Atlantiquelta, missä köli laskettiin kesäkuussa 2001. Alus laskettiin vesille 9. maaliskuuta 2001 ja otettiin palvelukseen 12. maaliskuuta 2002.

## Palvelus
Alus on palveluksessa 2025.

## Lähteet
*

### Viitteet
Farfadet (Q7)

**Farfadet** oli Ranskan laivaston Farfadet-luokan sukellusvene ().

## Valmistus
Alus tilattiin 27. syyskuuta 1899 Rochefortin laivastontelakalta, missä köli laskettiin 2. huhtikuuta 1900. Alus laskettiin vesille 17. toukokuuta 1901 ja otettiin palvelukseen 29. elokuuta 1902.

## Palvelus
Alus liitettiin elokuussa 1903 *Korriganin* kanssa tukemaan Tunisian puolustusta, joten ne hinattiin Bizerteen. Alus upposi 5. heinäkuuta 1905 Bizertessä sukellusonnettomuudessa, jolloin aluksella olleista 17 miehestä 14 hukkui. Hylky nostettiin 15. heinäkuuta 1905 ja hinattiin 11. lokakuuta Touloniin. Alus nimettiin 17. joulukuuta 1908 uudelleen *Folletiksi* ja palautettiin palvelukseen syyskuussa 1909. Se poistettiin alusluettelosta 22. marraskuuta 1913 ja ilmotettiin myydyn romutettavaksi 4. kesäkuuta 1914 Bizertessä. Alus oli kuitenkin vielä myyntilistolla 1920–1924.

## Lähteet
*
*

### Viitteet
Geranyylipropionaatti

**Geranyylipropionaatti** (C13H22O2) on tyydyttymättömiin estereihin kuuluva orgaaninen yhdiste. Yhdistettä käytetään ainesosana hajusteissa ja aromiaineena. Yhdistettä esiintyy kukkien tuoksuissa ja semiokemikaalina eliöiden viestinnässä.

## Ominaisuudet, valmistus ja käyttö
Huoneenlämpötilassa geranyylipropionaatti on väritöntä nestettä, jolla on kukkaismainen tai hedelmäinen ruusuja muistuttava tuoksu. Yhdiste ei käytännöllisesti katsoen liukene veteen, mutta liukenee muun muassa etanoliin.

Geranyylipropionaattia valmistetaan geraniolin ja propaanihapon välisellä esteröintireaktiolla. Katalyytteinä reaktiossa voidaan käyttää epäorgaanisia happoja tai lipaasientsyymejä.

Geranyylipropionaattia käytetään hajusteissa tuomaan niihin ruusun tuoksua. Lisäksi yhdistettä käytetään aromiaineena.

## Lähteet

## Aiheesta muualla
* [PheroBase: Semiochemical - geranyl propionate (E)-3,7-Dimethyl-2,6-octadienyl propionate]
* [PheroBase: Floral Compound - geranyl propionate (E)-3,7-Dimethyl-2,6-octadienyl propionate]
Anton Kerner von Marilaun

**Anton Kerner von Marilaun** (1831–1898) oli itävaltalainen kasvitieteilijä. Hän oli vuodesta 1878 professori Wienin yliopistossa ja Wienin yliopiston kasvitieteellisen puutarhan ja museon esimies. Hän oli kasvi-maantieteilijä, systemaatikko, kukkabiologi.

Kerneristä käytetty auktorilyhenne on "A. Kern" tai "A. Kerner".

## Teokset (valikoima)
* *Das Pflanzenleben der Donauländer* (1863)
* *Klima und Boden* (1869)
* *Schützmittel der Ridten gegen unberufene Gäste* (2. p. 1879) 
* *Pflanzenleben* (1887–1891)

## Lähteet

## Aiheesta muualla
Douglas Brown

**Henry Douglas Brown** (syntynyt alueella, joka on nykyisin Kongon demokraattinen tasavalta) on emeritusprofessori Englannin kielen opetus vieraana kielenä -alalla San Francisco State University ssa. Hän toimi International TESOL -järjestön puheenjohtajana vuosina 1980–1981, ja vuonna 2001 hänelle myönnettiin TESOLin James E. Alatis -palkinto ansiokkaasta palveluksesta.

## Merkittäviä teoksia
* Brown, H. D. & Lee, H. (2025) *Principles of Language Learning and Teaching (7th Edition)* Routledge, 2025.
* Brown, H. D., & Abeywickrama, P. (2019). *Language Assessment: Principles and Classroom Practices (2nd Edition)* (2nd ed.). Pearson Education ESL.
* Brown, H. D., & Lee, H. (2015). *Teaching by Principles: An Interactive Approach to Language Pedagogy (4th Edition)* (4th ed.). Pearson Education ESL.
* Brown, H. D. (2014). *Principles of Language Learning and Teaching (6th Edition)* (6th ed.). Pearson Education ESL.

## Lähteet
International TESOL

**TESOL International Association**, aiemmin **Teachers of English to Speakers of Other Languages**, on maailman suurin ammatillinen järjestö englantia vieraana kielenä opettaville. Järjestö perustettiin vuonna 1966, ja sen päämaja sijaitsee Alexandriassa, Yhdysvalloissa. Vuonna 2018 sillä oli 10&nbsp;113 jäsentä maailmanlaajuisesti ja se oli yhteydessä 109 kielikoulutusorganisaatioon, joista hieman yli puolet sijaitsi Yhdysvaltojen ulkopuolella. TESOLin kokonaisjäsenmäärä, mukaan lukien liitännäisjärjestöjen jäsenet, oli noin 44&nbsp;000.

TESOL julkaisee kahta vertaisarvioitua tieteellistä aikakauslehteä: *[[TESOL Quarterly]]* ja *[[TESOL Journal]]*. Kesäisin järjestö järjestää ammatillisen kehittymisen seminaareja nimeltä ”TESOL Academies” eri puolilla Yhdysvaltoja. Lisäksi se järjestää vuosittaisen konferenssin.

## Lähteet
Thomas Söderberg

**Thomas Söderberg** (s. 19. joulukuuta 1948 Tukholma) on ruotsalainen pappi, joka toimi Västeråsin hiippakunnan piispana vuosina 2008–2015.
## Lähteet

## Aiheesta muualla
Mikael Mogren

**Mikael Mogren** (s. 6. syyskuuta 1969) on ruotsalainen pappi, joka on toiminut Västeråsin hiippakunnan piispana vuodesta 2015.
## Lähteet

## Aiheesta muualla
Mogren

**Mogren** voi tarkoittaa seuraavia:

## Henkilöitä
* Mikael Mogren (s. 1969), ruotsalainen piispa
* Torgny Mogren (s. 1963), ruotsalainen hiihtäjä

## Muita
* FK Mogren, montenegrolainen jalkapalloseura
Dexter Lawrence

**Dexter Lawrence II** (s. 12. marraskuuta 1997 Wake Forest, Pohjois-Carolina, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi puolustuksen linjamies. Lawrence edustaa NFL-joukkue New York Giantsia. Ennen NFL-uraansa hän edusti Clemsonin yliopiston joukkuetta. Giants varasi hänet ensimmäisellä kierroksella 17. varausvuorolla .

Kesäkuussa 2019 Lawrence teki sopimuksen Giantsin kanssa. Maaliskuussa 2023 hän teki Giantsin kanssa nelivuotisen ja yhteensä 90 miljoonan dollarin arvoisen jatkosopimuksen. Sopimuksen arvosta 60 miljoonan dollarin arvoinen osuus on taattua rahaa.

Lawrence on pelannut 106 NFL:n runkosarjan ottelua. Näissä otteluissa hänellä on yhteensä 336 taklausta, 102 iskua pelinrakentajaan, 30,5 syötönkatkoa, viisi aiheutettua rähmäystä, 14 puolustettua heittoa ja yksi syötönkatko. Lawrence on pelannut kaksi NFL:n pudotuspelien ottelua. Näissä otteluissa hänellä on yhteensä 12 taklausta ja neljä iskua pelinrakentajaan. Hänet on valittu kolme kertaa Pro Bowl -tähdistöotteluun ja kaksi kertaa toiseen All-Pro-tähdistöjoukkueeseen. Uran tilastot päivitetty kauden 2025 viidennentoista peliviikon jälkeen 18. joulukuuta 2025.

## Lähteet
Ina Wroldsen

**Ina Christine Wroldsen** (s. 29. toukokuuta 1984 Finnsnes) on norjalainen laulaja-lauluntekijä. Hän on tehnyt yhteistyötä muun muassa Pussycat Dollsin, The Saturdaysin, Clean Banditin ja Kylie Minoguen kanssa. Hänen menestynein oma kappaleensa on ”Strongest” vuodelta 2017.
## Diskografia
* *The Business of Christmas* (2025)
## Lähteet

## Aiheesta muualla
Alves Redol

**António Alves Redol** (29. joulukuuta 1911 Vila Franca de Xira – 29. marraskuuta 1969 Lissabon) oli portugalilainen kirjailija. Uusrealistisissa romaaneissaan hän kuvasi erityisesti maatyöläisten kurjia olosuhteita. Redol oli poliittisesti lähellä kommunisteja ja vastusti maansa fasistihallintoa. Hänen teoksiaan on käännetty useille kielille.
## Biografia
* *Gaibéus* (1930)
* *Horizonte Cerrado* (1949)
* *Os Homens e as Sombras* (1951)
* *Víndima de Sangue* (1953)
* *Barranco de cegos* (1962)
* *O muro branco* (1966)
## Lähteet

## Aiheesta muualla
L3Harris

**L3Harris Technologies, Inc.** on yhdysvaltalainen teknologiayhtiö, joka valmistaa erilaista tietotekniikkaa muun muassa, ilmailu-, avaruus,- ja puolustusalojen käyttökohteisiin.

L3Harris muodostui vuonna 2019, kun L3 Technologies fuusioitui Harris Corporationin kanssa. Yhtiöt ilmoittivat yhdistymisestä syksyllä 2018. Ne olivat ostaneet pitkien historioidensa aikana useita yrityksiä ja kasvaneet alansa suuryhtiöiksi. Uusi L3Harris oli yhdistymisen aikaan maailman kuudenneksi suurin puolustusalan yritys.

## Tuotteet
L3Harris suunnittelee ja valmistaa monipuolista elektroniikkaa ja tietoteknisiä laitteistoja. Tuotteita ovat esimerkiksi johtamisjärjestelmät, sotilasradiot, pimeänäkölaitteet, avioniikka, meriteknologia, mittalaitteet, navigointijärjestelmät sekä tiedustelu- ja valvontajärjestelmät.

## Lähteet

## Aiheesta muualla
* L3Harrisin kotisivut
Eetu Ilvonen

**Eetu Hugo Mikael Ilvonen** (s. 10. toukokuuta 2006) on suomalainen jääkiekkoilija, joka edustaa SM-liigajoukkue JYPiä. Hän on pelipaikaltaan vasen laitahyökkääjä ja laukoo oikealta. Ilvosella on juniorisopimus ja hän on pelannut pääasiassa seuran U20-joukkueessa.

## Ura
Ilvonen on Diskoksen kasvatti. Hän pelasi siellä D-junioriksi asti ja siirtyi JYPiin.

Kaudella 2025–2026, joulukuussa 2025 JYP lainasi Ilvosen ja neljä muuta seuran U20-joukkueen pelaajaa JYPin yhteistyöseuran, Mestis-joukkue KeuPa HT:n vahvuuteen, kun joukkue kärsi flunssa-aallosta. Hän teki JYPissä SM-liigadebyyttinsä 17. joulukuuta 2025 vieraissa KooKoota vastaan. Ilvonen merkittiin joukkueen nelosketjun oikeaan laitaan Antti Tyrväisen ja Aaro Vidgrenin viereen. Hän sai ottelussa jääaikaa 8.24 minuuttia.

## Yksityiselämä
Ilvonen valmistui merkonomiksi Ammattiopisto Gradiasta keväällä 2025.

## Tilastot

## Lähteet
*
*
*

### Viitteet
Løperjenten

**Løperjenten** (kansainvälisessä levityksessä *Betrayal*) on norjalainen Vibeke Løkkebergin ohjaama draamaelokuva vuodelta 1981.
## Juoni

Elokuva sijoittuu toisen maailmansodan jälkeiseen Bergeniin. Päähenkilö on Kamilla-tyttö (Nina Knapskog), jonka isä Sverre (Helge Jordal) on konkurssin tehnyt tehtaanomistaja ja äiti Lise (Vibeke Løkkeberg) työskentelee tiskaajana. Lisen työpaikalle ilmestyy nuori Siri (Renie Thorleifsson), joka vie sekä hänen tehtävänsä työpaikalla että Sverren, minkä jälkeen Lise elättää Kamillaa yksinhuoltajana. Kamillan elämään tuo lohtua rakkaus Svein-poikaan (Kenneth Johansen). Elokuvan lopussa Siri jättää Sverren, joka palaa nöyränä perheensä luokse.

## Lähteet

## Aiheesta muualla
* Svensk Filmdatabas
Foolad FC

**Foolad Khuzestan FC** () on iranilainen ammattilaisjalkapalloseura, jonka kotipaikka on Ahvazissa, Khuzestanissa. Seura pelaa Persianlahden ammattilaisliigassa. Seura perustettiin vuonna 1971, ja sen omistaa Sherkat Foolad Khuzestan -yritys.

## Saavutukset
*Iranin mestaruus: 2004, 2013 (2 kertaa)
*Iranin cup: 2020 (1)
*Hazfi Cup: 2021

## Lähteet
Greg Biffle

**Greg Biffle** (23. joulukuuta 1969 Vancouver, Washington, Yhdysvallat – 18. joulukuuta 2025 Statesville, Pohjois-Carolina, Yhdysvallat) oli yhdysvaltalainen Nascar-kuljettaja.

Biffle kilpaili Nascarin pääluokassa vuosina 2002–2022 ja voitti 19 osakilpailua. Lisäksi hän menestyi muissa Nascar-luokissa. Hän voitti vuonna 2000 Nascar Craftsman Truck Series -kilpasarjan, jossa kilpaillaan lava-automalleilla. Daytona 500 -kilpailussa hän sijoittui kahdesti kolmanneksi. Nascarin nimetessä historiansa 75 suurinta kuljettajaa Biffle oli yksi heistä.

Hän kuoli 18. joulukuuta 2025 pienkoneen maahansyöksyssä Yhdysvaltojen Pohjois-Carolinassa Statesvillessä. Onnettomuudessa kuoli myös hänen vaimonsa ja kaksi lastaan, sekä kolme muuta henkilöä.

## Lähteet

## Aiheesta muualla

* Susanna Bono, Nascar-tähti perheineen kuoli pienkoneturmassa, Yle.fi uutiset 19.12.2025.
SM U-21

**SM Unterseeboot 21** oli Saksan keisarikunnan laivaston tyypin U19 sukellusvene.

## Valmistus
Alus tilattiin 25. marraskuuta 1910 Danzigin (nyk. Gdańsk) keisarilliselta telakalta, missä köli laskettiin 27. lokakuuta 1911. Alus laskettiin vesille 8. helmikuuta 1913 ja otettiin palvelukseen 22. lokakuuta.

## Palvelus
Ensimmäisessä maailmansodassa alus upotti yhdellätoista partiomatkallaan 36 ja vaurioitti kahta kauppa-alusta sekä upotti neljä sotalaivaa. Alus upposi 22. helmikuuta 1919 ollessaan matkalla antautumaan.

## Lähteet
*

### Viitteet
Pertti Viitaniemi

**Pertti Juhani Viitaniemi** (5. marraskuuta 1946 Mänttä – 7. marraskuuta 2025 Helsinki) oli suomalainen puutekniikan professori.

Pertti Viitaniemi syntyi työteknikko Erkki Viitaniemen ja Toini Tellervo Männistön perheeseen. Hän avioitui 1984 Tuija Södergårdin kanssa. Viitaniemi tuli ylioppilaaksi Helsingin kaksoisyhteislyseosta 1966 ja valmistui Teknillisestä korkeakoulusta diplomi-insinööriksi 1971 ja tekniikan lisensiaatiksi 1980 ja väitteli siellä tekniikan tohtoriksi 1986. 

Viitaniemi oli VTT:llä tutkija 1973–1981 ja tutkimusprofessori 1987–2004, Helsingin yliopistossa matematiikan vs. professori 1985–1986 ja Teknillisessä korkeakoulussa assistentti 1981–1983, yliassistentti 1984–1987, puutekniikan professori 2004–2006 ja osa-aikainen opettava tutkija 2007. Lämpöpuun kehittäjänä tunnettu Viitaniemi palkittiin 2001 VTT:n kollegansa Tuija Vihavaisen kanssa Suomen Kulttuurirahaston Rantasalmi-palkinnolla.

## Lähteet
Canon de 305 mm Modèle 1906

**Canon de 305 mm Modèle 1906** oli ranskalainen laivatykki, joka oli pääaseena Ranskan laivaston Danton-luokan taistelulaivoilla.

## Taustaa
Laivaston tekninen komitea päätti, että Danton-luokan 305 millimetrin tykkien tulinopeuden tuli olla kaksi laukausta minuutissa samoin kuin 240 millimetrin tykkien pitäisi kyetä kolmeen laukaukseen minuutissa. Lisäksi tykkien lataamisen tuli olla mahdollista kaikilla korotuskulmilla eli +8 asteesta -5 asteeseen.

Tykkien suunniteltu sivusuuntaus oli 270 astetta minuutissa eli 4,5 astetta sekunnissa ja korotuskulman muutos kolme astetta sekunnissa. Kuudellatoista miehellä oli mahdollista käsin kääntää tykkitornia sivu- ja korkeussuunnassa 1,5 astetta sekunnissa.

## Ampumatarvikkeet
Ampumatarvikkeina oli 435,5 kilogrammaa painanut panssarikranaatti, jossa oli räjähdysaineena 11,52 kilogrammaa meliniittiä. Ammusten panoksena oli 128 kilogramman BM17-panos, joka oli jaettu kahteen pakkaukseen.

## Lähteet
*

### Viitteet
Ylä-Ryösiö

**Ylä-Ryösiö** on pitkänkapea ja saareton metsäjärvi Tohmajärven koillisosassa. Sen pinta-ala on 44,6 hehtaaria. Etäisyys Joensuusta on 57 kilometriä kaakkoon.

## Maantiede
Ylä-Ryösiön ulottuvuus etelästä pohjoiseen on noin 2,3 kilometriä. Järven rantaviivan pituus on 6&nbsp;292 metriä. Noin viidesosa Ylä-Ryösiöstä on vähintään kymmenen metriä syvä, mutta alueet eivät muodosta yhtenäistä kokonaisuutta. Syvin kohta, yli kuusitoista metriä, sijaitsee altaan eteläosassa.

Ylä-Ryösiön rannat ovat metsämaata. Asutusta on harvakseltaan. Järven eteläpuolitse kulkee maantie 4941.

Ylä-Ryösiön tulouomia ovat pohjoisesta virtaava Keihäspuro, lännestä virtaava nimetön uoma ja idästä virtaava niin ikään nimetön uoma. Järven luusua sijaitsee aivan etelässä, josta alkaa etelään virtaava Ryösiönjoki.

Ylä-Ryösiön vesitilavuus on 2&nbsp;853&nbsp;000 kuutiometriä.

Ylä-Ryösiö (01.092.1.012) kuuluu Ryösiönjoen yläosan valuma-alueeseen (01.092), joka on kolmannen jakovaiheen vesistö Jänisjoen vesistössä (01). Toinen jakovaihe on Ryösiönjoen valuma-alue (01.09).

## Lähteet